jkorsvik/nowiki_second_scrape_merged huggingface dataset:
Sprowston

Sprowston er en liten by og verdslig sogn i distriktet Broadland i Norfolk i England. Den grenser til Heartsease i øst, Mousehold Heath og forstaden New Sprowston i sør (i Norwich), Old Catton i vest, og til åpne landbruksområdene til Beeston St Andrew i nord. I henhold til folketellingen i 2011 har byen og sognet en befolkning på 14 691 innbyggere.Sprowston var det største sognet i Norfolk og det mest folkerike området i distriktet Broadland før den ble en by i 2011. I dette året valgte Sprowston endre statusen fra en sogneråd til et byråd, men ikke å ha en ordfører.Man kan spore Sprowston tilbake til minst 1000-tallet da landsbyen ble nevnt i Domesday Book for 1086, da stavet som Sprowestuna. Navnet er angelsaksisk og har betydning «Sprows bosetningen/gård». Sprow er et skandinavisk mannsnavn. Byen har tre kirker: sognekirken St Mary and St Margaret's, og St Cuthbert's, som begge tilhører den engelske kirke. Den tredje kirken tilhører metodistene. Det er også et kapell, Gage Road Chapel. Den tidligere herregården Sprowston Hall er nå et hotell og en golfklubb, Sprowston Manor Golf Club.


== Bilder ==

		
		
		
		
		
		
		
		
		


== Referanser ==


== Litteratur ==
Tricker, Roy W. (1976): Parish of Sprowston, 1. utg.


== Eksterne lenker ==
(en) Sprowston – kategori av bilder, video eller lyd på Commons

Sprowston Parish Council
The Parish of Sprowston
Løyfthøene

Løyfthøene er et fjell i Lesja kommune i Innlandet. Det har to topper hvorav Vestre Løyftshøe er høyest med 1 946 meter over havet, mens Østre Løyfsthøe har en høyde på 1 921 meter over havet.
Vest for de to toppene ligger en topp på 2 014 moh., som av noen blir kalt Gråhø, mens andre regner den som en av Løyftshøene.Navneleddet 'løyft' er dialektform av substantivet 'løypt (f)' som er avledet av substantivet 'løype (f)' og verbet 'løypa'.


== Se også ==
Liste over Norges høyeste fjell
Gråhø


== Referanser ==
Digerkampen (Lesja)

Digerkampen er et fjell helt vest i Lesja kommune i Innlandet. Det har en høyde på 1 945 meter over havet.
Fjellet ligger i Reinheimen nasjonalpark. Man kan nå Digerkampen på en dagsmarsj fra gården Rånå.


== Se også ==
Liste over fjell i Skandinavia


== Fotnoter ==


== Referanser ==
Rivenoskulen

Rivenoskulen er et grensefjell mellom Skjåk kommune i Innlandet og Luster kommune i Vestland. Det har en høyde på 1 943 meter over havet. Øst- og nordsiden av fjellet er dekket av Tverrbotnbreen.


== Se også ==
Liste over Norges høyeste fjell
Liste over fjell i Skandinavia


== Fotnoter ==


== Referanser ==
Benkehøa

Benkehøa (også skrevet Benkehøi og  Benkehøe) er et fjell på grensen mellom Rauma kommune i Møre og Romsdal og Skjåk kommune i Innlandet. Det har en høyde på 1 943 meter over havet.


== Se også ==
Liste over Norges høyeste fjell
Liste over fjell i Skandinavia


== Fotnoter ==


== Referanser ==


== Eksterne lenker ==
romsdal.com Benkehøa
Koprosessor

En koprosessor er en hjelpe-prosessor i en datamaskin. Den brukes for å supplere funksjonene til den primære prosessoren (CPUen). Operasjoner gjort av koprosessoren kan være flyttallsberegninger, aritmetikk, grafikk, signalprosessering, strengprosessering eller kryptering. Ved å avlaste CPUen for krevende oppgaver, kan koprosessoren øke systemets ytelse. Koprosessorer gjør det mulig å tilpasse datamaskiner slik at kunder som ikke behøver den ekstra ytelsen, slipper å betale for den.
Koprosessorer ble først sett i stormaskiner hvor de ga ytterligere valgfri funksjonalitet som støtte for flyttallsberegninger. Et mer vanlig bruksområde var å styre I/O-kanaler, skjønt i denne rollen ble de oftest omtalt som kanalkontrollere.
Nyere koprosessorer brukes dersom man har mye data som kan regnes ut i parallell, slik at 100 tråder kan prosesseres samtidig. Noen telefoner har egne koprosessorer for sensor-data, og noen grafikkort har både grafikkprosessor og fysikkprosessor (f.eks. PhysX) som gjør at både grafikk og fysikk kan regnes ut i hardware og ikke i software.


== Overblikk ==
En koprosessor trenger ikke å være en flerbruksprosessor i seg selv. Noen koprosessorer kan ikke hente instruksjoner fra minne, kjøre instruksjoner for programflytkontroll, utføre I/O-operasjoner, håndtere minne, osv. Disse koprosessorene trenger hovedprosessoren til å hente instruksjoner til seg og til å håndtere alle andre operasjoner utover koprosessorens funksjoner. I noen arkitekturer er koprosessoren en mer allmenn prosessor, men utfører bare et begrenset utvalg av funksjoner under tett oppfølging fra en styringsprosessor. Merk forskjellen fra begrepet multiprosessor, som refererer til en datamaskin med mer enn én flerbruks-CPU.


== Historie ==
Koprosessorer for flyttallsaritmetikk ble vanlig i PCer i hele 1980- og de tidlige 1990-årene. Tidlige 8-bit og 16-bit-prosessorer brukte programvare for å utføre flyttallsaritmetikk. Når en «matteprosessor» i maskinvare var støttet av datamaskinens program- og maskinvare, kunne flyttallsberegninger utføres mange ganger fortere. Matematiske koprosessorer var populære blant brukere av dataassistert konstruksjon (DAK/CAD)-programmer og vitenskapelige og konstruksjonsrelaterte beregninger.

An annen type koprosessor som ble vanlig i denne tiden, var enkle grafiske prosessorer som de som ble brukt i Ataris 8-bit-familie, Texas Instruments' TI-99/4A og MSX hjemmedatamaskiner. Disse ble kalt «Video Display Controller». Grafikkprosessoren i Amiga-serien var kjent som «Copper».
Etter hvert som mikroprosessorene ble utviklet, sank kostnadene ved å integrere flyttallsaritmetikkfunksjoner i prosessoren. Høye prosessorhastigheter vanskeliggjorde også en tett integrasjon mot en koprosessor. Matteprosessore er nå ikke vanlig i PC-er, mest fordi 32- og 64-bits CPUer kan gjøre flyttalssoperasjoner i hardware. Etterspørselen for en dedikert grafikk-koprosessor har på den annen side økt, spesielt på grunn av en økende etterspørsel etter realistisk 3D-grafikk i videospill.


== Referanser ==
John Connally

John Bowden Connally (født 27. februar 1917 i Floresville i Texas, død 15. juni 1993 i Houston) var en amerikansk advokat og politiker som er kjent for sine verv som blant annet guvernør i Texas i perioden mellom 1963 og 1969 samt som USAs 61. finansminister i perioden 1971 til 1972 under president Richard Nixon.


== Liv og virke ==


=== Bakgrunn, familie, utdannelse, militærtjeneste ===
John Connally var eldste sønn av John Bowden Connally og hans hustru Lela Wright. Han hadde en yngre bror, Merrill Connally (1921-2001). Connally gidtet seg 21. desember 1940 med Idanell Brill (1919–2006), kalt Nellie. De fikk fire barn.
Connally ble utdannet som advokat ved University of Texas School of Law og gikk inn i United States Navy under andre verdenskrig hvor han fikk tildelt både Bronze Star Medal og Legion of Merit for sin innsats.


=== Karriere ===
Rett etter krigens slutt begynte Connally å praktisere sitt advokatyrke før han gikk inn i politikken og staben til kongressmann Lyndon B. Johnson. Han tilhørte først Det demokratiske parti.


==== Attentatet mot Kennedy ====

Den 22. november 1963 ble Connally alvorlig såret i et attentat mot presidenten da han ble truffet av den samme kulen som drepte president John F. Kennedy i Dallas. Ifølge Warrenkommisjonen gikk kulen inn i ryggen hans og ut brystet, og skadet armen, før den til slutt stoppet opp i låret hans. På denne tiden var Connally konservativ guvernør i Texas og hans oppgave var å være vertskap for presidenten.


=== Senere karriere ===
Han sluttet seg til det republikanske partiet etter at Johnson døde i 1973.
Da visepresident Spiro Agnew avgikk i 1973 ble det spekulert i om Connally ville etterfølge ham, men president Richard Nixon valgte Gerald Ford i stedet for ham.
I sin tid som finansminister var Connally blant annet med på å øke prisen av gull og devaluere dollaren slik at USA gikk vekk fra gullstandarden. John Connally døde 15. juni 1993 i Houston av en progressiv lungesykdom.


== Referanser ==


== Litteratur ==
Ashman, Charles (1974). Connally: The Adventures of Big Bad John. New York: William Morrow Company. ISBN 0-68-800222-6. 


== Eksterne lenker ==
(en) John B. Connally – kategori av bilder, video eller lyd på Commons 
(en) John B. Connally – galleri av bilder, video eller lyd på Commons 
Treas.gov – John B. Connally (1971–1972) – Biografien til Connally hos U.S. Department of the Treasury.
Russell Brand

Russell Brand (født 4. juni 1975 i Grays, Essex) er en britisk skuespiller, standupkomiker, skribent og programleder i radio og tv. 
Han hadde hovedrollen i Get him to the greek i 2010. 


== Referanser ==


== Eksterne lenker ==
(en) Offisielt nettsted 
(en) Russell Brand – kategori av bilder, video eller lyd på Commons 
(en) Russell Brand på Internet Movie Database 
(sv) Russell Brand i Svensk Filmdatabas 
(da) Russell Brand på Filmdatabasen 
(da) Russell Brand på Scope 
(fr) Russell Brand på Allociné 
(en) Russell Brand på AllMovie 
(en) Russell Brand hos Turner Classic Movies 
(en) Russell Brand hos Rotten Tomatoes 
(en) Russell Brand hos TV Guide 
(en) Russell Brand hos The Movie Database 
Svenska Dagbladet, 16. februar 2007Så kan det också låta
Mahamaya Nagar (distrikt)

Mahamaya Nagar (hindi: महामायानगर ज़िला, urdu: مہامایا نگر ضلع) tidligere Hathras er et distrikt i den indiske delstaten Uttar Pradesh. Distriktets hovedstad er Hathras. 


== Demografi ==
Ved folketellingen i 2011 var det 1 565 678 innbyggere i distriktet, mot 1 336 031 i 2001. Den urbane befolkningen utgjør 21,31 % av befolkningen.
Barn i alderen 0 til 6 år utgjorde 15,35 % i 2011 mot 19,09 % i 2001. Antallet jenter i den alderen per tusen gutter er 886 i 2011.


== Referanser ==


== Eksterne lenker ==
Offisielt nettsted
Mathura (distrikt)

Mathura (hindi: मथुरा ज़िला, urdu: متھرا ضلع) er et distrikt i den indiske delstaten Uttar Pradesh. Distriktets hovedstad er Mathura. 


== Demografi ==
Ved folketellingen i 2011 var det 2 541 894 innbyggere i distriktet, mot 2 074 516 i 2001. Den urbane befolkningen utgjør 29,66 % av befolkningen.
Barn i alderen 0 til 6 år utgjorde 15,61 % i 2011 mot 19,56 % i 2001. Antallet jenter i den alderen per tusen gutter er 872 i 2011. 


== Referanser ==


== Eksterne lenker ==
(en) Offisielt nettsted 
(en) Mathura district – kategori av bilder, video eller lyd på Commons
Gomsdalsfossen

Gomsdalsfossen (også kalt Bringefossen) er en foss ved Geirangerfjorden i Stranda kommune i Møre og Romsdal. Det meste av fossen er synlig fra fjorden, men i likhet med den nærliggende Friaren er toppen av fossen delvis skjult av et smalt gjel. Fossefallene består av en rekke hestehaler og kaskadefall, i motsetning til andre fossefall ved Geirangerfjorden, som De syv søstrene og Brudesløret, som er mere vertikale stupfosser. 


== Se også ==
Liste over norske fosser


== Eksterne lenker ==
Bringefossen på World Waterfall Database
Ingvar Andersson

Carl Ingvar Andersson (født 19. mars 1899 i Norra Sandby, Hässleholm kommune i Skåne, død 14. oktober 1974 i Stockholm) var en svensk forfatter og historiker.
Mellom 1928 og 1938 var han dosent ved Lund universitet. Fra 1942 til 1946 jobbet han i Sveriges radio, og mellom 1950 og 1965 var han riksarkivar. Han var også redaktør for Nordisk tidsskrift i ti år fra 1947 til 1957.
I årene 1950 til sin død i 1974 hadde han Stol 2 i Svenska Akademien.


== Priser og utmerkelser ==
1946 – Övralidspriset
1947 – Svenska Akademiens kungliga pris
1950 – Medlem av Kungliga Vitterhets Historie och Antikvitets Akademien
1955 – Medlem av Kungliga Vetenskapsakademien


== Referanser ==


== Eksterne lenker ==
Ingvar Andersson i LIBRIS
Firozabad (distrikt)

Firozabad (hindi: फ़िरोज़ाबाद ज़िला, urdu: فیروزآباد ضلع) er et distrikt i den indiske delstaten Uttar Pradesh. Distriktets hovedstad er Firozabad. 


== Demografi ==
Ved folketellingen i 2011 var det 2 496 761 innbyggere i distriktet, mot 2 052 958 i 2001. Den urbane befolkningen utgjør 33,33 % av befolkningen.
Barn i alderen 0 til 6 år utgjorde 14,82 % i 2011 mot 19,50 % i 2001. Antallet jenter i den alderen per tusen gutter er 887 i 2011. 


== Referanser ==


== Eksterne lenker ==
Offisielt nettsted 
(en) Firozabad district – kategori av bilder, video eller lyd på Commons
Friaren

Friaren, også kalt Friarfossen, Geitfossen eller Skageflåfossen, er en foss i Geirangerfjorden i Stranda kommune i Møre og Romsdal. Fossen ligger rett over fjorden for De syv søstrene, og det blir sagt at Friaren gjør kur til dem.
Fossen blir noen steder omtalt med en høyde på 440 meter, men den er ikke høyere enn rundt 275 meter.


== Se også ==
Liste over norske fosser


== Eksterne lenker ==
Friaren på World Waterfall Database
Bilde av fossen
Løgn, forbannet løgn og statistikk

«Løgn, forbannet løgn og statistikk» (engelsk «Lies, damned lies, and statistics») er en del av en frase tilskrevet statsmannen Benjamin Disraeli (1804 – 1881) og som ble gjort populær i USA av forfatteren Mark Twain (1835 – 1910): «Det er tre typer løgner: løgn, forbannet løgn, og statistikk.» 
Utsagnet viser til den overbevisende og tilsynelatende troverdigheten i tall, bruken av statistikk for understøtte svake argumenter og samtidig tendensen til enkelte å nedvurdere og kritisere statistikk som ikke støtter deres egen posisjon (tilsvarende utsagnet «Ikke forstyrr meg med fakta når jeg vet at jeg har rett!»).
En alternativ norsk oversettelse er «Hvite løgner, svarte løgner og statistikk».


== Historie ==

Twain populariserte utsagnet i «Kapitler fra min selvbiografi», utgitt i North American Review, No. DCXVIII., 5. juli 1907. «Tall tiltrekker meg,» skrev han, «spesielt når jeg har arrangert dem selv; og i den saken er utsagnet som er tilskrevet Disraeli ofte virke riktig og nødvendig: ”Det er tre typer løgner: ‘løgn, forbannet løgn, og statistikk’.».

Alternative tilskrivelser omfatter den radikale journalisten og politikeren Henry Du Pré Labouchère (1831 – 1912), og den britiske politikeren og ordsmeden Leonard H. Courtney (1832 – 1918) som brukte frasen i 1895 og som to år senere ble president av Det kongelige statistiske samfunn. Det er en del tvil knyttet til hva Courtney hadde til hensikt med frasen.I moderne tid har det blitt satt søkelys bruken av frasen i 1892 av Cornelia Augusta Hewitt Crosse (1827 – 1895). I 1894 skal en lege ved navn M. Price ha lest en avis fra Philadelphia County Medical Society hvor han refererte til «den velkjente former for usannheter, «Det er tre typer løgner: løgn, forbannet løgn, og statistikk.» Det faktum at han viser til frasen som «velkjente» («proverbial») synes å indikere at det allerede var velkjent i 1894.
Tidvis har frasen også blitt tilskrevet til (William) Abraham Hewitt (1875 – 1966) og kommandørkaptein Holloway Halstead Frost (1889 – 1935). Om frasen faktisk var velkjent i 1892 er Frost ikke en kandidat og Hewitt er usannsynlig.


== Øvrig bruk ==
Frasen har blitt benyttet i et antall populære sammensetninger, blant annet:

Quotes, Damned Quotes ..... some of them to do with statistics (Sitater, forbannete sitater... noen av dem handler om statistikk, 1985) av John Bibby.
Damned Lies and Statistics: Untangling Numbers from the Media, Politicians, and Activists (2001), ved sosiologen Joel Best fra Universitetet i Delaware.
How to Lie with Statistics (1954) av Darrell Huff.


== Referanser ==


== Eksterne lenker ==
Løgn, forbannet løgn og statistikk, debattinnlegg ved Gudbrand Jevne, administrerende direktør i TNS Gallup
Aviser, forbannet statistikk og løgn ved professor Martin Ystenes i Forskning.no
David M. Kennedy

David Matthew Kennedy (født 21. juli 1905 i Randolph i Utah, død 1. mai 1996 i Salt Lake City) er en tidligere amerikansk republikansk politiker, økonom og forretningsmann kjent som USAs 60. finansminister i perioden 1969 til 1971 under president Richard Nixon.
Kennedy ble uteksaminert fra Weber State University i 1928 og var siden misjonær i Storbritannia for Jesu Kristi kirke av siste dagers hellige i to år. Han dro tilbake til statene etter dette og avla masteroppgave i 1935 og juristeksamen i 1937 ved George Washington University. Han fikk videre sin doktograd ved Stonier Graduate School of Banking of Rutgers University i 1939. Etter dette fikk han arbeid ved finansdepartementet hvor han ble assistent for gjeldsadministrasjon under George M. Humphrey. I perioden 1930 til 1946 var han også med i staben til Board of Governors hos Federal Reserve, og endte opp med å bli assistenten til styreformannen (USAs sentralbanksjef).
Han tjenestegjorde som USAs 60. finansminister under president Richard Nixon i 1969 til 1971, og ble senere USAs ambassadør til NATO i perioden 1972 til 1973. I 1976 grunnla han US-Taiwan Business Council for å fremme handel mellom USA og Taiwan, og han satt i dette styret frem til 1990. Kennedy døde av en hjerte- og karsykdom den 1. mai 1996 i Salt Lake City.


== Referanser ==


== Litteratur ==
Hickman, Martin Berkeley (1987). David Matthew Kennedy: Banker, Statesman, Churchman. Shadow Mountain. ISBN 0-87579-093-3. 


== Eksterne lenker ==
Treas.gov – David M. Kennedy (1969–1971)  – Biografien til Kennedy hos U.S. Department of the Treasury.
Statsministeriet

Statsministeriet er den danske statsministerens sekretariat og bistår statsministeren med ledelsen av regjeringsarbeidet.
Under Statsministeriet hører saker som vedrører Færøyene og Grønland, forholdet til kongehuset, pressens forhold samt saker som vedrører stats- og forfatningsrettslige spørsmål, forretningenes fordeling, ministres utnevnelse, avskjedigelse mv.
Statsministeriet består av et ministersekretariat, som er en stabsfunksjon under statsministeren, og en departementssjef, hvorunder der er tre områder for henholdsvis 1) utenriks- og forsvarspolitiske forhold, 2) økonomi og innenrikspolitiske forhold, samt 3) medieforhold, Færøyene og Grønland, ministeriets egen administrasjon og statsforfatningsrett. Under Statsministeriet hører også de to riksombudsmennene henholdsvis på Færøyene og Grønland.
Statsministeriet har ca. 70 ansatte og har kontorer på Christiansborg Slot.


== Eksterne lenker ==
Offisielt nettsted
Geir Samsonsen

Geir  Illguth Samsonsen (født 28. januar 1961, død 25. februar 1991) var en norsk gitarist, som hyppig ble brukt som studiomusiker, blant annet på plater av Mods, Vestlandsfanden, Leif & Kompisane, K.M. Myrland og Reidar Larsen.


== Diskografi ==


=== Mods ===
Revansj (1981)
Time Machine (1984)
Originaler (1992)
Gje meg litt merr – de beste (2006)SinglerBahama Mama (1992)


=== Leif & Kompisane ===
Kom te fantasien (1985)
Sangar fra 1900-talet (2000)
Den komplette samlingen (2010)


=== Guttene ===
If You Can't Beat 'em, Join 'em (1991)


=== Deltar på ===
Smalhans: Smalhans (1981)
Reidar Larsen: I'm a Bluesman (1982)
Reidar Larsen: You Don't Have to Be Black to Be Blue (1987)
Franklin: Bombadilla Days (1989)
Bjørn Kallevig: Alfabet Zoo (1989)
The Rap Funkers & Crew: Taket (1989)
Reidar Larsen: Blues i boks (1990)
Reidar Larsen: Last Train Home (1990)
Me & The Jojos: Paint You (1991)
Olsen & Hopland: Døgnvill (1992)
Reidar Larsen: Statement (1994)
Albert Skurtveit: Albert's Alibi (1995)
Reidar Larsen: Better Than Nothing (1995)
Reidar Larsen: Statement 2 (1995)
Reidar Larsen: Mr. Blues Is Coming to Town – The Very Best of Reidar Larsen (2003)
Lazy Daze: 10 år 2006 (2006)
Otto Olsen: Hjerta i Stavanger – ein samling (2012)


== Referanser ==
Shriners

Shriners kalles medlemmene i den nordamerikanske filantropiske organisasjonen Ancient Arabic Order of the Nobles of the Mystic Shrine (A.A.O.N.M.S.), grunnlagt av Walter Millard Fleming og William J Florence i 1872. Initialene til organisasjonens navn er et anagram av «a mason» (norsk: En frimurer), og det var fra frimurerne organisasjonenes grunnleggere kom.
Shriners startet sitt første barnesykehus i 1922, og i dag har de 22 barnesykehus i USA, Mexico og Canada der barn under 18 får gratis behandling. Medlemmene gjenkjennes på sin røde fez med svart dusk. Mange kjente amerikanere har vært medlemmer. Medlemstallet er på ca. en halv million, og det er kun medlemmer i frimurerordenen som kan bli medlemmer i Shriners.


== Eksterne lenker ==
Offisielt nettsted 
(en) Shriners – kategori av bilder, video eller lyd på Commons
Breimegafossen

Breimegafossen (også kalt Breimegåfossen) er en foss i Eikesdalen i Nesset kommune i Møre og Romsdal. Den ligger i elva Breimegå, som er ei sideelv til Aura. 
Vannføringen i Breimega er overført til Aursjøen og Aura kraftverk, og fossen kan derfor bare oppleves i perioder hvor vannføringen i elva er større enn kapasiteten til overføringstunnelen.


== Se også ==
Liste over norske fosser


== Eksterne lenker ==
Breimegafossen på World Waterfall Database
Gammelt bilde av fossen
Prasinohaema

Prasinohaema er en slekt av skinker. De kjennetegnes ved å ha grønt blod, noe som er unikt blant landlevende virveldyr. Grønnfargen skyldes at blodet inneholder uvanlig mye biliverdin, altså det samme stoffet som farger gallen grønn. Disse skinkene lever oppe i trær, og har ulike tilpasninger på tærne for å få bedre feste. Noen arter har en enkel hudfold på tærne, mens grønnblodskinken har festeskiver, som ligner på dem mange gekkoer har.


== Eksterne lenker ==
(en) Prasinohaema i Encyclopedia of Life 
(en) Prasinohaema i Global Biodiversity Information Facility 
(en) Prasinohaema hos NCBI 
(en) Kategori:Prasinohaema – bilder, video eller lyd på Wikimedia Commons 
Prasinohaema – detaljert informasjon på Wikispecies 
The Reptile Database - Prasinohaema
D.J. Irschick et al. (1996) A comparative analysis of clinging ability among pad-bearing lizards Biological Journal of the Linnean Society 59: 21–35
J.A. Coddington (1988) Cladistic tests of adaptational hypotheses Cladistics 4: 3–22]
Kvantekjemi

Kvantekjemi er den delen av kjemien som angår anvendelse av kvantemekanikk til beskrivelsen av kjemiske systemer (molekyler og faste stoffer). Dette kan for eksempel være beskrivelse av elektronstruktur og energi. Disse resultatene brukes som bakgrunn for å beregne kjemiske egenskaper. Slike beregninger kan være ekstremt ressurskrevende, særlig for nøyaktige beregninger på store molekyler eller kondenserte systemer. I prinsippet kan alle observerbare størrelser bestemmes – deriblant energinivåer, dipolmomenter, likevektsgeometrier (bindingsvinkler og bindingsavstander) og vibrasjonsfrekvenser. Detaljerte modeller for reaksjoners forløp (reaksjonsmekanisme og -dynamikk) kan også beregnes med kvantekjemiske metoder.
Sentral i kvantekjemien er Born-Oppenheimer-tilnærmelsen, som antar at elektronenes og atomkjernenes bevegelser er uavhengig. Rent kvantefysiske fenomener, som for eksempel kvantetunnelering, vil dermed ikke bli beskrevet ved kvantekjemi, noe som blant annet gjør at infrarødspekteret for ammoniakk ikke kan beregnes eksakt.
Ringeriksfossen

Ringeriksfossen er en foss i Muradalen i Kvinnherad kommune i Hordaland. 
Fallet består av to store fall, det største på rundt 100 meter. Etter det første fallet følger en rekke kaskader, før fossen igjen danner et fall på rundt 100 meter. 
Fossen blir noen steder omtalt med mye større fallhøyde, noe som sannsynligvis representerer den fallhøyden i elva som kan utnyttes til produksjon av vannkraft. 


== Se også ==
Liste over norske fosser


== Eksterne lenker ==
Ringeriksfossen på World Waterfall Database
Strand-Ulv

Idrettslaget Strand-Ulv er et norsk idrettslag, stiftet i 1970, på Hatlestrand, Ølve og Varaldsøy. Laget organiserer idretter som volleyball, fotball og orientering.


== Anlegg ==


=== Strand-Ulv idrettsbane ===
18. oktober 2014 ble den nye idrettsbanen til Strand-Ulv i Ølve åpnet. Spilleflaten ble oppgradert med kunstgress og flomlys ble installert.


== Referanser ==
Vidfoss

Vidfoss er en foss i Hildal i Ullensvang kommune i Vestland. Den ligger i Sandvedalselvi, ei sideelv til Opo, rundt tre kilometer sør for Sandvevatnet.


== Se også ==
Liste over norske fosser


== Eksterne lenker ==
Vidfoss på World Waterfall Database
Stølsmaradalsfossen

Stølsmaradalsfossen er en foss i Utladalen i Årdal kommune i Sogn og Fjordane. Fossen ligger bare et par kilometer nord for den mer kjente Vettisfossen. 


== Se også ==
Liste over norske fosser


== Eksterne lenker ==
Stølsmaradalsfossen på World Waterfall Database
Bilde av fossen